《题包山人拄杖》
宋代·赵湘

倚云生处绝尘埃，见说蒿高客寄来。
扶醉未闻和屐到，伴吟曾是探山回。
寻僧过竹青敲月，看鹤沿池冷卓苔。
知渡寒溪偏得力，夕阳风紧打冰开。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。